CELEX: 32012D0141
Language: sl
Date: 2012-03-06 00:00:00
Title: 2012/141/EU: Izvedbeni sklep Komisije z dne 6. marca 2012 o financiranju nujnih ukrepov za nadzor stekline v severni Grčiji (notificirano pod dokumentarno številko C(2012) 1354)

8.3.2012   
            
            
               SL
            
            
               Uradni list Evropske unije
            
            
               L 69/17
            
         IZVEDBENI SKLEP KOMISIJE
   z dne 6. marca 2012
   o financiranju nujnih ukrepov za nadzor stekline v severni Grčiji
   (notificirano pod dokumentarno številko C(2012) 1354)
   (Besedilo v grškem jeziku je edino verodostojno)
   (2012/141/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Odločbe Sveta 2009/470/ES z dne 25. maja 2009 o odhodkih na področju veterine (1) in zlasti člena 8(2) Odločbe,
   ob upoštevanju naslednjega:
   
               (1)
            
            
               Odločba 2009/470/ES določa, da kadar je država članica neposredno ogrožena zaradi pojava ali razvoja ene od bolezni iz Priloge I k navedeni odločbi na ozemlju tretje države ali države članice, se lahko sprejmejo kakršni koli ustrezni ukrepi za reševanje položaja in dodeli finančni prispevek Unije za ukrepe, ki so za uspešno delovanje še zlasti potrebni.
            
         
               (2)
            
            
               Steklina je živalska bolezen, ki prizadene predvsem divje in domače mesojede živali ter povzroča resne posledice za javno zdravje. Je ena od bolezni, navedenih v Prilogi I k Odločbi 2009/470/ES.
            
         
               (3)
            
            
               V Grčiji od leta 1987 niso odkrili nobenega primera stekline. Zaradi nedavnega odkritja te bolezni v Nekdanji jugoslovanski republiki Makedoniji je treba nadzor stekline v severni Grčiji nujno okrepiti, da se ugotovi, ali se bolezen širi na območje te države članice in v kolikšni meri je za zaustavitev širjenja bolezni in njeno izkoreninjenje potrebna oralna imunizacija divjih mesojedih živali.
            
         
               (4)
            
            
               Grčija je 27. januarja 2012 Komisiji poslala načrt nujnih ukrepov za okrepljen nadzor stekline („načrt“). Komisija je načrt ocenila in ugotovila, da je sprejemljiv. Zato je primerno, da se za nekatere ukrepe v okviru navedenega načrta dodeli finančni prispevek Unije.
            
         
               (5)
            
            
               Grčija je Komisijo obvestila o pomanjkanju osebja v državnem referenčnem laboratoriju za steklino za opravljanje povečanega števila testov, potrebnih za uresničevanje načrta. Zaradi trenutnega neugodnega finančnega položaja ter nujnosti izdelave in uresničitve načrta je primerno, da so stroški za laboratorijsko osebje, najeto posebej za opravljanje laboratorijskih testov v okviru načrta, vključeni v izdatke, ki jih pokriva finančni prispevek Unije.
            
         
               (6)
            
            
               Ob upoštevanju nujnosti uresničevanja načrta je upravičeno, da je finančni prispevek Unije na voljo za ukrepe, sprejete od 27. januarja 2012, ko je bil načrt predložen Komisiji za financiranje.
            
         
               (7)
            
            
               Ta sklep je sklep o financiranju v smislu člena 75 finančne uredbe.
            
         
               (8)
            
            
               Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   S tem sklepom se odobri finančni prispevek Unije za „Načrt nujnih ukrepov za nadzor stekline“ („načrt“), ki ga je Grčija predložila Komisiji 27. januarja 2012, in sicer za obdobje od 27. januarja 2012 do 31. decembra 2012 („finančni prispevek“).
   Člen 2
   1.   Celotni finančni prispevek ne sme presegati 60 000 EUR.
   2.   Finančni prispevek vključuje pavšalni znesek v višini 5 EUR na divjo žival, ki se ji odvzame vzorec in pošlje v preiskavo na steklino v skladu z načrtom.
   3.   Finančni prispevek pokriva 75 % stroškov, ki nastanejo pri laboratorijskih testih za odkrivanje okužb s steklino ter za izolacijo in karakterizacijo virusa stekline v okviru načrta.
   Ti stroški vključujejo:
   
               (a)
            
            
               stroške nakupa kompletov za testiranje, reagentov in vsega potrošnega materiala za laboratorijske teste;
            
         
               (b)
            
            
               splošne stroške v višini 7 % skupnega zneska stroškov iz točke (a).
            
         Vendar pa največji znesek povrnjenih stroškov za imunofluorescenčni test (IFT) skupno ne presega 12 EUR na test.
   4.   Finančni prispevek pokriva 75 % stroškov za osebje, najeto posebej za izvajanje laboratorijskih testov, navedenih v odstavku 3.
   Ti stroški vključujejo:
   
               (a)
            
            
               honorar, ki se takemu osebju izplača, ali dejansko plačo skupaj s prispevki za socialno varnost ter ostalimi zakonsko predpisanimi stroški, vključenimi v njihovo plačilo;
            
         
               (b)
            
            
               splošne stroške v višini 7 % skupnega zneska stroškov iz točke (a).
            
         Vendar pa največji znesek povrnjenih stroškov za navedeno osebje skupno ne presega 25 000 EUR.
   Člen 3
   1.   Finančni prispevek se dodeli pod pogojem, da Grčija:
   
               (a)
            
            
               izvaja načrt v skladu z ustreznimi določbami prava Unije, vključno s pravili o konkurenci, oddajo javnih naročil in državno pomočjo;
            
         
               (b)
            
            
               Komisiji oddaja vmesna tehnična poročila v skladu s Prilogo I, in sicer najpozneje do:
               
                           (i)
                        
                        
                           31. maja 2012 za obdobje od 27. januarja 2012 do 30. aprila 2012;
                        
                     
                           (ii)
                        
                        
                           30. septembra 2012 za obdobje od 1. maja 2012 do 31. avgusta 2012;
                        
                     
         
               (c)
            
            
               najpozneje do 28. februarja 2013 predloži končno tehnično poročilo in finančno poročilo v skladu s prilogama I in II za obdobje od 27. januarja 2012 do 31. decembra 2012;
            
         
               (d)
            
            
               zadovoljivo izvede ukrepe, predvidene v načrtu.
            
         2.   Če Grčija ne izpolni pogojev iz odstavka 1, Komisija ob upoštevanju narave in resnosti neskladnosti ter finančne izgube, ki jo ima Unija, zmanjša finančni prispevek.
   Člen 4
   Ta sklep se uporablja od 27. januarja 2012.
   Člen 5
   Ta sklep je naslovljen na Helensko republiko.
   
      V Bruslju, 6. marca 2012
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 155, 18.6.2009, str. 30.
   
      PRILOGA I
      Tehnična poročila iz člena 3(1)(b) in (c) vključujejo vsaj naslednje:
      
                  
                     Obdobje poročanja: od _ do _.
                  
               
               
                  Vmesno tehnično poročilo 
                  Končno tehnično poročilo 
               
            A.   Opravljeni testi za nadzor stekline in rezultati:
      
      
                  Prefektura
               
               
                  Vrsta
               
               
                  Vrsta testa
               
               
                  Število testiranih živali
               
               
                  Pozitivni
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            B.   Tehnična ocena položaja in težave
      
   
   
      PRILOGA II
      Finančno poročilo iz člena 3(1)(c) vključuje vsaj naslednje:
      
                  
                     Ukrepi, upravičeni do sofinanciranja
                  
               
            
                  
                     Laboratorijski testi
                  
               
            
                   
               
               
                  Vrsta testov
               
               
                  Število testiranih živali
               
               
                  Število opravljenih testov
               
               
                  Stroški opravljenih testov brez splošnih stroškov
               
            
                  Določanje antigena virusa stekline
               
               
                  IFT
               
               
                   
               
               
                   
               
               
                   
               
            
                  PCR
               
               
                   
               
               
                   
               
               
                   
               
            
                  drugo (prosimo, navedite)
               
               
                   
               
               
                   
               
               
                   
               
            
                  Izolacija/karakterizacija virusa stekline
               
               
                  določanje nukleotidnega zaporedja
               
               
                   
               
               
                   
               
               
                   
               
            
                  drugo (prosimo, navedite)
               
               
                   
               
               
                   
               
               
                   
               
            
                  Skupaj
               
               
                   
               
               
                   
               
               
                   
               
               
                   
               
            
                  
                     Laboratorijsko osebje, ki je bilo najeto posebej za namene načrta
                  
               
            
                  Ime
               
               
                  Status (redno/začasno zaposlen)
               
               
                  Trajanje pogodbe
               
               
                  Plačani znesek
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
         Potrjujem, da:
      
      
                  —
               
               
                  
                     so ti izdatki dejanski, natančno evidentirani in upravičeni v skladu z določbami iz Izvedbenega sklepa Komisije 2012/141/EU,
               
            
                  —
               
               
                  
                     za ta načrt ni bil zahtevan noben drug prispevek Unije, vsi prihodki iz dejanj v okviru programa pa so predloženi Komisiji,
               
            
                  —
               
               
                  
                     načrt je bil izveden v skladu z ustreznimi določbami iz zakonodaje Unije, zlasti s pravili o konkurenci, oddaji javnih naročil in državni pomoči,
               
            
                  —
               
               
                  
                     se uporabljajo postopki nadzora, zlasti za preverjanje natančnost navedenih zneskov, da se preprečijo, ugotovijo in odpravijo nepravilnosti.
               
            
         Datum:
      
      
         Ime in podpis operativnega direktorja: